Anthony Annan

**Anthony Gildas Kofi Annan** (født 21. juli 1986) er en ghanesisk fotballspiller som spiller for den tyske klubben Arminia Lirich.

## Klubbfotball

### Tidlig karriere
Annan kom fra ungdomsklubben Eleven Wise, før han i 2003 gikk til den ghanesiske klubben Sekondi Hasaacas FC. Der tilbrakte han to år, før han gikk til en annen ghanesisk klubb, hovedstadsklubben Accra Hearts of Oak. Han tilbrakte en suksessfull periode der, noe som tiltrakk interessen fra europeiske klubber.

#### Start
Annan signerte en treårskontrakt med Idrettsklubben Start 30. januar 2007. Ifølge han selv kom han til Start for å utvikle seg som fotballspiller. Han var plaget med skader og sykdom den første delen av 2007-sesongen, og fikk lite spilletid av treneren Benny Lennartsson i de viktige siste kampene for å unngå nedrykk fra Tippeligaen.

#### Stabæk
Etter at Start likevel rykket ned i 2007, gikk han på utlån til Stabæk frem til august 2008. Han spilte bra på midtbanen til Bærumslaget, og Stabæk ytret at de ønsket å kjøpe han fra Start. Kristiansandslagets krav til overgangssum var imidlertid for stor, i tillegg til at flere europeiske storklubber som Arsenal FC og Manchester United viste interesse for Annan.

1. august 2008 ble det kjent at Annan dro på prøvespill i England hos Blackburn Rovers. Andre klubber som var interesserte var AC Milan, Atletico Madrid og Racing Santander.

I 2015 returnerte Annan til Stabæk, da de hentet ham gratis fra 1860 München, som erstatter for Adama Diomande, som ble solgt til Hull. 

#### Rosenborg
Annan ble kjøpt fra Start for ca. 12 millioner kroner 31. august 2008 og presentert på Lerkendal før kampen mot VIF.

Han ble kåret til årets Rosenborg-spiller i 2009, og scoret sitt første mål som seniorspiller for Rosenborg i en cupkamp mot Start i 2010, der Rosenborg vant 4-3.

I 2010 ble han kåret til «Årets spiller» i Tippeligaen etter å ha blitt tildelt Kniksenprisen. Han ble også kåret til Årets spiller i norsk fotball av *[[VG]]*. 

28. januar 2011 ble det bekreftet at Annan hadde signert en avtale med den tyske klubben Schalke 04.

#### Tyskland
Annan ble solgt til FC Schalke 04 hvor han ble i fire sesonger, avbrutt av noen utlånsperioder i Vitesse og Osasuna.
Da kontrakten med FC Schalke 04 gikk ut, signerte han for HJK i Finland, men kom i vinterpausen 2014/15 tilbake til Tyskland, da han gikk gratis til 1860 Munich.

I 2023 returnerte Annan nok en gang til tysk fotball, da han signerte for klubben DJK Arminia Lirich.

#### Finland
Annan har en lang karriere bak seg i finsk fotball, og har spilt for tre klubber: HJK (2014-2015 og 2016-2018),  (2019-2022) og TPS (2022).

## Landslagsspill
Annan fikk sin A-landslagsdebut for  mot  27. mars 2007, som erstatning for den skadde Michael Essien. Deretter spilte han fast på landslaget og deltok også i Fotball-VM 2010 for Ghana. Laget imponerte kraftig med Anthony som fast inventar. Laget nådde kvartfinalen som eneste afrikanske nasjon, men ble slått ut i straffesparkkonkurranse som de tapte 4-2 mot . Anthonys siste landskamp var i 2013, mot .

## Referanser


## Eksterne lenker
* 
*  Spillerprofil på RBK.no
*  Anthony Ikstart.no: Spillerprofil
*  Ghana Football Association - Ghana Football official website
*  Video 1, Video 2
*  Annan Interview